เงินบาทแข็งค่าจากแรงขายดอลล์ คาดกรอบพรุ่งนี้ 33.50-33.70
ค่าเงินบาทปิดตลาดเย็นนี้ (13 พ.ค.) อยู่ที่ระดับ 33.60/62 บาท/ดอลลาร์ แข็งค่าจากช่วงเช้าที่เปิดตลาดที่ระดับ 33.70/72 บาท/ดอลลาร์
13 พ.ค. 2558

นักบริหารเงินเปิดเผยถึงค่าเงินบาทปิดตลาดเย็นนี้ (13 พ.ค.) อยู่ที่ระดับ 33.60/62 บาท/ดอลลาร์ แข็งค่าจากช่วงเช้าที่เปิดตลาดที่ระดับ 33.70/72 บาท/ดอลลาร์
“วันนี้ช่วงเช้าเงินบาทแกว่งอยู่ในกรอบแคบๆ แต่พอช่วงบ่ายเงินบาทกลับมาแข็งค่า ซึ่งส่วนหนึ่งเป็นเพราะมีแรงขายดอลลาร์ออกมาเพื่อซื้อบาท ตอนบ่ายเงินบาทย่อลง เพราะส่วนหนึ่งเป็นแรงจากตลาดหุ้น และส่วนหนึ่งน่าจะมีแรงซื้อบาท” นักบริหารเงินกล่าว
ขณะที่คาดว่าพรุ่งนี้เงินบาทมีโอกาสจะแข็งค่าได้ต่อ มองกรอบการเคลื่อนไหวที่ 33.50-33.70 บาท/ดอลลาร์
 
ที่มา: สำนักข่าวอินโฟเควสท์